CPF โบรกฯคาดกําไร Q1 แตะ 6,841 ลบ.แนะซื้อหุ้น Defensive ราคา Laggard เป้า 39.50 บ.
CPF โบรกฯคาดกําไร Q1 แตะ 6,841 ลบ.แนะซื้อหุ้น Defensive ราคา Laggard เป้า 39.50 บ.
12 พ.ค. 2564

บล.คิงส์ฟอร์ด ระบุในบทวิเคราะห์วันนี้ (12 พ.ค.2564) ว่า บริษัท เจริญโภคภัณฑ์อาหาร จำกัด (มหาชน) หรือ CPF (ซื้อ / ราคาเป้าหมาย 39.50 บาท) หุ้นกลุ่ม Defensive ที่ราคายัง Laggard สําหรับกําไรสุทธิงวดไตรมาส 1/2564 คาดที่ 6,841 ลบ. (+11.95% เทียบช่วงเดียวกันของปีก่อน, +6.75% เทียบไตรมรก่อนหน้า) ยังคงเติบโตจากราคาขายสุกรที่ทรงตัวในระดับสูงในภูมิภาค ได้ปัจจัยหนุนจากดีล Tesco และ CTI
โดยฝั่ง CTI สามารถสร้างกําไรที่สูง (ส่วนแบ่งกําไรของ CTI ภายหลังซื้อธุรกิจหมูในเดือนธ.ค. 1 เดือน สูงกว่า กําไรจากธุรกิจ Feed เดิม 11 เดือนที่ consolidate เดิมในงบ CPF)
ขณะที่ดีล Tesco จะสามารถส่งผลให้ Volume การขายปรับตัวขึ้นผ่านทางช่องทางดังกล่าวโดยเฉพาะผ่านทาง Lotus’s Go Fresh ด้านกระแสกัญชา-กัญชงในช่วงไตรมาสที่ผ่านมา ทาง CPF เอง ก็มีการร่วมมือกับมหาวิทยาลัยแม่โจ้ในการออกสินค้ากัญชง โดยอาจจะนําร่องในกลุ่ม “อาหารข้าวกล่อง” ก่อน